Na podlagi Odloka o proračunu Mestne občine Nova Gorica (Uradni list 134/2023) ter Odloka

o dodeljevanju proračunskih sredstev za spodbujanje podjetništva in inovativnosti v Mestni občini Nova Gorica (Uradni list31/2024 ) objavlja Mestna občina Nova Gorica

**JAVNI RAZPIS**

**za sofinanciranje investicij v izgradnjo proizvodnih, obrtnih in objektov za izvajanje turistične ter razvojno – raziskovalne dejavnosti v Mestni občini Nova Gorica v letu 2024**

**I. SOFINANCER:** Mestna občina Nova Gorica, Trg Edvarda Kardelja 1, 5000 Nova Gorica

### II. PREDMET JAVNEGA RAZPISA:

Predmet razpisa je dodelitev de minimis pomoči za spodbujanje novih in razširitev obstoječih investicij z namenom ustvarjanja novih delovnih mest na območju Mestne občine Nova Gorica.

**III. NAMEN JAVNEGA RAZPISA**

Namen javnega razpisa je privabljanje novih investitorjev na območje občine ter spodbujanje razvoja že obstoječih podjetij na območju, ki bodo z prijavljenimi investicijskimi projekti zagotavljali nova delovna mesta oziroma zaposlitve in prispevali k spodbudnemu gospodarskemu razvoju občine

## IV. VIŠINA RAZPOLOŽLJIVIH SREDSTEV

## Okvirna višina razpoložljivih proračunskih sredstev za izvedbo razpisa je 150.000 EUR,

Proračunska sredstva se dodeljujejo kot nepovratna sredstva skladno s pravili o dodeljevanju državnih pomoči »de minimis«.

Sredstva bremenijo proračunsko postavko 1402/09.070 – Finančne spodbude podjetnikom

Sredstva za sofinanciranje komunalnega prispevka

**V. POGOJI ZA KANDIDIRANJE NA JAVNEM RAZPISU**

**5.1. Splošni pogoji**

**Na razpis se lahko prijavijo:**

1. Na javni razpis se lahko prijavijo podjetniki posamezniki in mikro, mala in srednja podjetja ki izpolnjujejo pogoje v skladu z zakonodajo o gospodarskih družbah:(v nadaljevanju: podjetje) in spadajo v:

* v kategorijo mikro, malih in srednje velikih podjetij kamor sodijo podjetja., ki imajo vsaj eno zaposleno osebo. Kot zaposlena oseba se pri samostojnih podjetnikih upošteva tudi nosilec dejavnosti če je to njegova edina podlaga za zavarovanje in direktor enoosebne družbe z omejeno odgovornostjo s pogodbo o poslovodenju po zavarovalni podlagi 112, v kolikor je ta direktor hkrati tudi lastnik te družbe,

1. Skladno z Uredbo Komisije (EU) 2023/2831 se upošteva definicija enotnega podjetja. »Enotno podjetje« pomeni vsa podjetja, ki so med seboj najmanj v enem naslednjih razmerij:

* podjetje ima večino glasovalnih pravic delničarjev ali družbenikov drugega podjetja,
* podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu,
* podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja edino nadzoruje večino glasovalnih pravic delničarjev ali družbenikov navedenega podjetja,
* podjetja, ki so v katerem koli razmerju iz prve do četrte alineje te točke preko
* enega ali več drugih podjetij, prav tako veljajo za enotno.

1. Podjetja ne smejo opravljati nobene od naslednjih dejavnosti, ki so razvrščene v naslednje sektorje:
   * predelava in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
   * primarna proizvodnja kmetijskih proizvodov,
   * predelava in trženje kmetijskih proizvodov kadar je znesek pomoči določen na podlagi cene ali količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali kadar je pomoč pogojena s tem, da se v celoti ali delno prenese na primarne proizvajalce.
2. Podjetje ni v postopku vračanja neupravičeno prejete državne pomoči.
3. Podjetje ima pravočasno in v celoti izpolnjene vse obveznosti do Mestne občine Nova Gorica ter do drugih pravnih oseb, katerih ustanoviteljica je Mestna občina Nova Gorica.
4. Podjetje ima poravnane vse davke in prispevke.
5. Podjetje ne krši obveznosti iz socialnega, okolijskega in delovnega prava.

**Ostali pogoji dodeljevanja »de minimis« pomoči v skladu z uredbo EU Komisije (EU) št. 2023/2831)**

1. Pri odobritvi pomoči po načelu »de minimis« bo Mestna občina Nova Gorica upoštevala, da:

* pomoč ne bo namenjena izvozu oz. z izvozom povezane dejavnosti v tretje države ali države članice, kot je pomoč neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki povezanimi z izvozno dejavnostjo,
* pomoči ne bodo pogojene s prednostjo rabe domačega blaga pred rabo uvoženega blaga,
* skupni znesek pomoči, dodeljen enotnemu podjetju ne bo presegel 300.000 EUR v obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije.
* v skladu z 8. in 9. točko 3. člena Uredbe 2023/2831 se v primeru združitev ali pripojitev vsa prejšnja pomoč «de minimis«, dodeljena kateremu koli od podjetij udeleženih v združitvi upošteva pri ugotavljanju ali nova pomoč »de minimis« za novo ali prevzemno podjetje presega ustrezno zgornjo mejo. Pomoč »de minimis«, ki je bila zakonito dodeljena pred združitvijo ali prevzemom, ostane zakonita.
* če se podjetje razdeli na dve ali več ločenih podjetij, se pomoč »de minimis« dodeljena pred razdelitvijo, dodeli podjetju, ki jo je koristilo, in je to načeloma podjetje, ki prevzame dejavnosti, za katere se je pomoč »de minimis« uporabila. Če taka dodelitev ni mogoča, se pomoč »de minimis« dodeli sorazmerno na podlagi knjigovodske vrednosti lastniškega kapitala novih podjetij na dejanski datum razdelitve,
* pomoč »de minimis« ne kumulira z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi s takšno kumulacijo presegla intenzivnost pomoči ali znesek pomoči,
* pomoč »de minimis« dodeljena v skladu z Uredbo Komisije(EU) št.2023/2831 lahko kumulira s pomočjo »de minimis«, dodeljeno v skladu z uredbama Komisije(EU) št.1408/2013 in (EU) ŠT. 717/2014 do ustrezne zgornje meje, določene v 2.točki 3.člena Uredbe (EU) 2023/2831.

1. Mestna občina Nova Gorica bo pisno obvestila prejemnika pomoči:

* da je pomoč dodeljena po pravilu »de minimis« v skladu z Uredbo komisije (EU) št.2023/ 2831 z dne 13. 12. 2023 o uporabi členov 107 in 108 pogodbe o delovanju Evropske Unije pri pomoči »de minimis« (UL L. 2023/2831, 15.12. 2023), o znesku »de minimis« pomoči.

1. Mestna občina Nova Gorica bo hranila evidence individualnih pomoči »de minimis« 10 let od datuma odobritve pomoči.

**VI. POSEBNI POGOJI PRIJAVE NA RAZPIS**

Do prijave so upravičena podjetja katerih cilj je z realizacijo investicije ustvarjanje novih zaposlitev, ki morajo biti povezana z dejavnostjo ki jo bo podjetje opravljalo v objektu na kupljenem zemljišču ter ustvarjena in zasedena najkasneje v enem letu po dokončani investiciji.**.** Investicija je zaključena, ko je za investicijo pridobljeno uporabno dovoljenje. **Če pa je predmet prijave strošek komunalnega prispevka že realizirane investicije pa morajo biti nova delovna mesta realizirana najkasneje v enem letu od podpisa pogodbe o dodelitvi sredstev za sofinanciranje komunalnega prispevka** Ustvarjanje novih zaposlitev pomeni povečanje neto števila zaposlenih v nadaljevanju; neto nove zaposlitve) Kot ustvarjanje neto novih zaposlitev se ne šteje prezaposlitev zaposlenih iz z prijavljenim podjetjem povezanih družb. Povezanost družbe se presoja v skladu z Uredbo 651/2014/EU.

Neto nove zaposlitve se morajo ohranjati v Mestni občini Nova Gorica še najmanj pet let po dnevu ko so bile dosežene.

Število neto novih zaposlitev se meri kot razlika med povprečnim številom zaposlenih na podlagi delovnih ur v obračunskem obdobju pred oddajo vloge (podatek AJPES na zadnji dan meseca pred oddajo vloge na javni razpis) in povprečnim število zaposlenih na zadnji dan leta v katerem je skladno z razpisom potrebno izpolniti pogoj realizacije neto novih zaposlitev.

Izhodiščno vrednost povprečnega števila zaposlenih na podlagi delovnih ur prijavitelj izkaže z izpisom iz registra (AJPES).

Do sredstev v okviru tega razpisa niso upravičena podjetja, ki investirajo v objekt ali kupujejo zemljišče z namenom gradnje objekta, ki po enotni klasifikaciji vrst objektov (CC-SI) skladno z veljavno Uredbo o razvrščanju objektov spada v :

* oddelek Stanovanjske stavbe – 11,
* v skupino Stavbe za promet in stavbe za izvajanje komunikacij – 124
* v skupino Stavbe splošnega družbenega pomena – 126
* v razred Obredne stavbe – 1272
* v razred Kulturna dediščina, ki se ne uporablja za druge namene - 1273
* v razred Druge stavbe, ki niso uvrščene drugje -1274
* v podrazred stavbe javne uprave -12201
* v podrazred stavbe bank, pošt, zavarovalnic – 12202
* v podrazred Trgovske stavbe – 12301

Do sredstev v okviru tega ukrepa tudi niso upravičena podjetja, ki investirajo v objekt ali kupujejo zemljišče z namenom gradnje objekta, ki se po enotni klasifikaciji vrst objektov (CC-SI) skladno z veljavno Uredbo o razvrščanju objektov spada v področje: Gradbeni inženirski objekti – 2 razen za:

* skupino Industrijski kompleksi – 230
* skupino Drugi objekti za šport, rekreacijo in prosti čas – 2412
* podrazred Drugi kmetijski gradbeni in inženirski objekti – 24202

Vprimeru odobrene vloge na javni razpis bosta podjetje in Mestna občina Nova Gorica podpisala pogodbo v kateri bosta podrobno opredelila pogoje, pravice in obveznosti V primeru da podjetje :

* v enem letu po zaključku investicije oziroma v enem letu po podpisu pogodbe o dodelitvi sredstev za sofinanciranje komunalnega prispevka (če je investicija že realizirana) ne bo zagotovilo v prijavi načrtovanih novih neto zaposlitev ali
* ohranilo investicijo in neto nove zaposlitve vsaj še pet let po doseženih neto novih zaposlitev
* ne zgradi ali ne zgradi objekta v skladu s projektno dokumentacijo, na podlagi katere mu je bilo sofinancirano plačilo komunalnega prispevka

mora v roku 30 dni od poziva Mestne občine Nova Gorica vrniti dodeljeno de minimis pomoč po revalorizacijski vrednosti od dneva sklenitve pogodbe do dneva plačila skupaj z zamudnimi obrestmi. Poleg tega ne sme sodelovati v naslednjih razpisih Mestne občine Nova Gorica.

**VII. UPRAVIČENI STROŠKI**

Upravičen strošek za katerega se dodeli de minimis pomoč je:

* strošek obračunanega oziroma odmerjenega komunalnega prispevka zavezanca, ki gradi obrtni, proizvodni ali objekt za turistične ali razvojno raziskovalne dejavnosti.

**IX. VIŠINA ODOBRENIH SREDSTEV:**

### Višina sredstev, ki se dodeli posameznemu upravičencu, se določi na podlagi določb iz odloka in tega razpisa, rezultatov ocenjevanja vseh vlog, višine zaprošenih sredstev s strani upravičenca ter višine razpoložljivih razpisanih proračunskih sredstev.

Višina sofinanciranja upravičenih stroškov:

* do največ 30% v primeru najmanj dveh novih zaposlitev,
* do največ 50% v primeru najmanj treh novih zaposlitev,
* do največ 70% v primeru najmanj petih novih zaposlitev,
* do največ 100% v primeru najmanj sedmih novih zaposlitev.

**VIII. MERILA ZA IZBOR UPRAVIČENCEV, KI IZPOLNJUJEJO POGOJE**

Vse formalno popolne vloge, ki bodo izpolnjevale pogoje za kandidiranje in bodo skladne z namenom javnega razpisa bodo ocenjena na osnovi naslednjih meril:

|  |  |  |  |
| --- | --- | --- | --- |
|  | **Naziv skupine** | **št. možnih točk** | **št. doseženih točk** |
| **1.** | **Projekcija zaposlitev v enem letu po zaključku investicije** | **20** |  |
| 1.1 | več kot 7 | 20 |  |
| 1.2 | od 5 – do 6 | 15 |  |
| 1.3 | od 3-4 | 10 |  |
| 1.4 | 2 | 5 |  |
| **2.** | **Tehnološka zahtevnost v končnem izdelku/storitvi podjetja po SITC(Rev 4.) in NACE**  **(Rev 2.) klasifikaciji\*** | **10** |  |
| 2.1 | rezultat novega investicijskega projekta bodo pretežno izdelki visoke tehnologije (»high-technology products«) po SITC/NACE klasifikaciji:določeni izdelki za letalstvo in vesoljsko tehniko, računalnike(sestavni deli in oprema),pisarniške stroie, elektroniko in telekomunikacijo, farmacijo, kemijo, znanstvene inštrumente, električne stroje ter neelektrične stroje) oz. storitve z visoko vsebnostjo ekspertnega tehnološkega znanja (»high-tech knowledge intensive services«: storitve znanstvenega raziskovanja in razvoja, telekomunikacij, računalniškega programiranja, informatike) | 10 |  |
| 2.2 | rezultat novega investicijskega projekta bodo pretežno izdelki srednje visoke tehnologije (»medium – high technology«) oz. storitve z visoko vsebnostjo znanja (»knowledge intensive services«). | 8 |  |
| 2.3 | rezultat novega investicijskega projekta bodo pretežno izdelki srednje zahtevne tehnologije (»medium technology«) oz. storitve z nižjo vsebnostjo znanja (»low knowledge intensive services«). | 5 |  |
| 2.4 | rezultat novega investicijskega projekta bodo pretežno izdelki nezahtevne tehnologije (»low technology«). | 2 |  |
| **3.** | **Neto tlorisna površina parcele (v** **m2 )** | **20** |  |
| 3.1 | nad 8000 | 20 |  |
| 3.2 | nad 4000 do 8000 | 15 |  |
| 3.3 | nad 2000 do 4000 | 10 |  |
| 3.4 | Pod 2000 | 5 |  |
| **4.** | **Bruto dodana vrednost na zaposlenega\*\*** | **15** |  |
| 4.1 | bruto dodana vrednost na zaposlenega v podjetju ima indeks 151 ali več glede na povprečne bruto dodane vrednosti v drugih slovenskih podjetjih, katerih glavna dejavnost je uvrščena v isto trimestno šifro kategorije po NACE/SKD klasifikaciji | 15 |  |
| 4.2 | bruto dodana vrednost na zaposlenega v podjetju ima indeks od 126-150 glede na povprečne bruto dodane vrednosti v drugih slovenskih podjetjih, katerih glavna dejavnost je uvrščena v isto trimestno šifro kategorije po NACE/SKD klasifikaciji. | 10 |  |
| 4.3 | bruto dodana vrednost na zaposlenega v podjetju je enaka povprečni bruto dodani vrednosti v drugih slovenskih podjetjih (indeks 100), katerih glavna dejavnost je uvrščena v isto trimestno šifro kategorije po NACE/SKD klasifikaciji. | 5 |  |
| 4,4 | novoustanovljeno podjetje (posluje od 1.1. 2023) | 5 |  |
| 4.4 | bruto dodana vrednost na zaposlenega v podjetju je nižja od povprečne bruto dodane vrednosti v drugih slovenskih podjetjih(indeks 100), katerih glavna dejavnost je uvrščena v isto trimestno šifro kategorije po NACE/SKD klasifikaciji | 1 |  |
| **5.** | **bonitetna ocena vlagatelja po modelu S.BON** | **15** |  |
| 5.1 | SB1, SB2, SB3, SB4 | 10 |  |
| 5.2 | SB5, SB6 | 8 |  |
| 5.3 | SB7 | 5 |  |
|  | SKUPAJ | **80** |  |

\*Ocenjuje se intenzivnost tehnologije v končnem izdelku/storitvi investicijskega projekta po SITC (Rev. 4) in NACE (rev. 2) klasifikaciji (maksimalno število točk je 15).

\*\* Ocenjuje se bruto dodana vrednost na zaposlenega v podjetju ob zaključku leta pred letom oddaje vloge na javni razpis glede na povprečje v slovenskih podjetjih ob zaključku leta pred leto oddaje vloge prijavitelja na razpis (indeks 100) po razpoložljivih podatkih Statističnega urada RS [http://pxweb.stat.si/pxweb/Dialog/varval.asp?ma=1420804S&ti= &path=../Database/Ekonomsko/14\_poslovni\_subjekti/07\_14208\_admin\_viri/&lang=2](http://pxweb.stat.si/pxweb/Dialog/varval.asp?ma=1420804S&ti=%20&path=../Database/Ekonomsko/14_poslovni_subjekti/07_14208_admin_viri/&lang=2) ), katerih glavna dejavnost je uvrščena v isto trimestno šifro kategorije po NACE klasifikaciji (Rev. 2, 2008) oz. SKD klasifikaciji 2008, V2 (maksimalno število točk je 5).

**Obrazložitev posameznih kvantitativnih meril:**

**Projekcija zaposlitev v času od 1 do 3 let po realizaciji investicije**

Zaposlene oz. napovedi zaposlitev se ocenjuje na podlagi delovnih ur. Prijavitelj je najkasneje v treh letih po zaključku investicije dolžan zaposliti delavce v skladu prijavo na razpis. V primeru nedoseganja plana zaposlitev bo prijavitelj moral vrniti subvencijo v celoti . Novo ustvarjena delovna mesta morajo biti ohranjena - zasedena najmanj tri leta. Izhodiščno stanje za novo ustvarjena delovna mesta je število zaposlenih na podlagi obračunskih ur na dan oddaje vloge za sofinanciranje plačila komunalnega prispevka. Kot zaključek investicije se šteje pridobljeno uporabno dovoljenje.

**Tehnološka zahtevnost v končnem izdelku/storitvi podjetja**

Intenzivnost tehnologije se ocenjuje v končnem izdelku/storitvi investicijskega projekta po SITC (Rev. 4) in NAC (rev. 2) klasifikaciji.

**Neto tlorisna površina parcele (v** **m2 )**

Pri tem merilu je število točk odvisno od velikosti objekta, ki je predmet investicije

**Bruto dodana vrednost na zaposlenega**

Ocenjuje se bruto dodana vrednost na zaposlenega v podjetju ob zaključku leta pred letom oddaje vloge na javni razpis glede na povprečje v slovenskih podjetjih ob zaključku leta pred leto oddaje vloge prijavitelja na razpis (indeks 100) po razpoložljivih podatkih Statističnega urada RS [http://pxweb.stat.si/pxweb/Dialog/varval.asp?ma=1420804S&ti= &path=../Database/Ekonomsko/14\_poslovni\_subjekti/07\_14208\_admin\_viri/&lang=2](http://pxweb.stat.si/pxweb/Dialog/varval.asp?ma=1420804S&ti=%20&path=../Database/Ekonomsko/14_poslovni_subjekti/07_14208_admin_viri/&lang=2) ), katerih glavna dejavnost je uvrščena v isto trimestno šifro kategorije po NACE klasifikaciji (Rev. 2, 2008) oz. SKD klasifikaciji 2008, V2 (maksimalno število točk je 5).

**Bonitetna ocena prijavitelja po modelu S.BON**

Ocenjuje se bonitetna ocena prijavitelja po model S. BON iz javno dostopnih evidenc.

**Končno število točk;** končno število točk na podlagi meril je 80.

Prag števila točk, nad katerim bo odobreno sofinanciranje, je 30ali več točk. V nobenem primeru vloga prijavitelja, ki je pridobila manj kot 30 točk ne more pridobiti sofinanciranja.

**Ocenjevanje vlog**

Komisija za dodelitev sredstev pripravi predlog prejemnikov sredstev (upravičencev) za popolne in ustrezne vloge in ga poda pristojnemu organu Mestne občine Nova Gorica za sprejetje odločitve oziroma sklepa o odobritvi sofinanciranja odobrene vloge. Na podlagi sklepa o odobritvi sofinanciranja upravičenih stroškov odobrene vloge prejme podjetje državno pomoč, skladno z zaprošenimi sredstvi in s točko V. in VI. (Pogoji za dodelitev nepovratnih sredstev in posebni pogoji za dodelitev sredstev tega razpisa). V primeru enakega števila točk imajo prednost vloge, ki so dobile več točk pri merilu projekcija zaposlitev, nato pri merilu bruto tlorisna površina, nato pri merilu boniteta podjetja, nato pri merilu bruto dodana vrednost na zaposlenega, nato pri merilu tehnološka zahtevnost produkta/storitve

Sredstva se dodelijo do porabe razpisanih proračunskih sredstev za izvedbo tega javnega razpisa po naslednji formuli :

KONČNO ŠTEVILO TOČK UPRAVIČENA ZAPROŠENA

ZA VLOGO \_\_\_\_\_\_\_\_\_\_\_\_ x SREDSTVA ZA POSAMEZNO VLOGO ( GLEDE NA

80 (MAKSMALNO ŠTEVLO TOČK) ŠTEVILO NOVIH ZAPOSLITEV )

V primeru, da bo po končanem ocenjevanju ugotovljeno, da je skupna vrednost pričakovanega sofinanciranja vlog, ki so dosegle 30 ali več točk nižja od razpoložljivih razpisanih proračunskih sredstev ter omogoča maksimalno možno sofinanciranje vsem upravičencem, bodo vsi upravičenci prejeli maksimalno možen znesek sofinanciranja upravičenih stroškov (glede na predvideno število novih zaposlitev v vlogi prijavitelja) sofinanciranja investicij v izgradnjo proizvodnih, obrtnih in objektov za izvajanje turistične in razvojno raziskovalne dejavnosti

### IX. OBDOBJE ZA PORABO SREDSTEV

Sredstva bodo dodeljena tistim izbranim investicijskim projektom, ki so bili ali bodo realizirani v času od 1.1. 2021 do najkasneje 15.12.2024.

**XI. VLOGE, RAZPISNA DOKUMENTACIJA, NAČIN PRIJAVE IN RAZPISNI ROKI**

Javni razpis je odprt do vključno 15.11. 2024 Kot pravočasna se šteje vloga, ki bo najkasneje do 15.11. 2024 do 15.00 ure osebno oddana na naslov: MESTNA OBČINA NOVA GORICA, Trg Edvarda Kardelja 1, 5000 Nova Gorica ( sprejemna pisarna Mestne občine Nova Gorica, pritličje desno).Če se vloga pošlje **priporočeno po pošti**, se za dan, ko je Mestna občina Nova Gorica prejela vlogo, šteje dan oddaje na pošto (poštni žig). Če se vloga pošlje z **navadno pošiljko** se za dan, ko je Mestna občina Nova Gorica prejela vlogo, šteje dejanski dan prejema in ura prejema vloge.

Prepozne vloge, vloge, ki niso oddane na obrazcih razpisne dokumentacije in vsebinsko nepopolne vloge, s sklepom zavrže pristojni organ.

Vloga na razpis mora biti oddana v zaprti ovojnici z ustrezno navedbo na sprednji strani, dobesedno in brez okrajšav: **»NE ODPIRAJ – VLOGA NA JAVNI RAZPIS ZA SOFINANCIRANJE INVESTICIJ V IZGRADNJO PROIZVODNIH , OBRTNIH, IN OBJEKTOV ZA IZVAJANJE TURISTIČNE IN RAZVOJNO RAZISKOVALNE DEJAVNOSTI V LETU 2024**  in s polnim nazivom in naslovom pošiljatelja. Obrazec pravilne opreme ovojnice za prijavo na javni razpis je priložen razpisni dokumentaciji in ga prilepite na prvo stran ovojnice.

Vloga se izpolni na obrazcih razpisne dokumentacije. Dokazila se prilagajo v fotokopijah. Sofinancer lahko od prijavitelja zahteva na vpogled originale dokazil. Sofinancer lahko od prijavitelja zahteva tudi, da predloži listine, s katerimi dokazuje posamezna dejstva oziroma izjave iz vloge.

Odpiranje prispelih vlog bo 18.11. 2024 Odpiranje vlog ni javno. Pristojni organ bo v roku 8 (osmih) delovnih dni od odpiranja pisno pozval tiste prijavitelje, katerih vloge niso bile popolne, da jih dopolnijo. Formalno nepopolne vloge, ki jih prijavitelj v postavljenem roku ne dopolni, zavrže pristojni organ s sklepom. Po preteku roka iz tega odstavka dodatne dopolnitve vlog niso možne.

Vloga je formalno popolna, če vsebuje vse obrazce in zahtevane priloge, ki jih določa razpisna dokumentacija. Vloga je vsebinsko popolna, če je vsebina prijave skladna s predmetom razpisa oziroma v javnem razpisu opredeljenimi upravičenimi stroški.

Odločbe, s katerimi bo odločeno o dodelitvi sredstev, bodo izdane najkasneje v 60 dneh od zaključka razpisa.

**XII. RAZPISNA DOKUMENTACIJA**

Brezplačna razpisna dokumentacija z navodili prijaviteljem za pripravo vloge je na voljo na spletni strani: http://www.nova-gorica.si.

Dodatne informacije so na voljo vsak delovni dan med 9.00 in 12.00 uro na Oddelku za gospodarstvo in gospodarske javne službe pri Mestni občini Nova Gorica na tel. št. 05 33 50 105 (Tatjana Gregorčič). Morebitna vprašanja je mogoče posredovati tudi po elektronski pošti: [tanja.gregorcic@nova-gorica.si](mailto:tanja.gregorcic@nova-gorica.si)

**XIII. MOŽNOST PRITOŽBE**

Zoper odločbo je možna pritožba v roku 8 dni od prejema odločbe na naslov Mestna občina Nova Gorica, trg Edvarda Kardelja 1, 5000 Nova Gorica Vložena pritožba ne zadrži podpisa pogodbe z izbranimi podjetji. Pritožnik mora v pritožbi natančno opredeliti pritožbene razloge. Predmet pritožbe ne morejo biti postavljena merila za ocenjevanje vlog. O pritožbi odloči župan v roku 15 dni od pravnomočnosti pritožbe.

**XIV. INFORMACIJE JAVNEGA ZNAČAJA**

Z oddajo vloge se prijavitelj strinja s pogoji in z merili razpisa ter pripadajoče razpisne dokumentacije. Prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o odobreni vlogi in prejemniku finančnih sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Varovanje osebnih podatkov bo zagotovljeno v skladu z veljavno zakonodajo. Vsi podatki iz vlog, ki jih komisija odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. [51/06](https://www.uradni-list.si/glasilo-uradni-list-rs/vsebina/2006-01-2180) – UPB,  [117/06](https://www.uradni-list.si/glasilo-uradni-list-rs/vsebina/2006-01-5018) – ZDavP-2, [23/14](https://www.uradni-list.si/glasilo-uradni-list-rs/vsebina/2014-01-0876), [50/14](https://www.uradni-list.si/glasilo-uradni-list-rs/vsebina/2014-01-2077), [19/15](https://www.uradni-list.si/glasilo-uradni-list-rs/vsebina/2015-01-0728) – odl. US, [102/15](https://www.uradni-list.si/glasilo-uradni-list-rs/vsebina/2015-01-4086), [7/18](https://www.uradni-list.si/glasilo-uradni-list-rs/vsebina/2018-01-0275) in [141/22](https://www.uradni-list.si/glasilo-uradni-list-rs/vsebina/2022-01-3466), v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelji morajo pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo sofinancer lahko domneval, da vloga po stališču prijavitelja ne vsebuje poslovnih skrivnosti, osebnih podatkov in drugih izjem iz 6. člena ZDIJZ.

Na podlagi Zakona o integriteti in preprečevanju korupcije (Uradni list RS, št. [69/11](https://www.uradni-list.si/glasilo-uradni-list-rs/vsebina/2011-01-3056) –UPB besedilo, [158/20](https://www.uradni-list.si/glasilo-uradni-list-rs/vsebina/2020-01-2765), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri) Mestna občina Nova Gorica ne sme poslovati s subjekti, v katerih je funkcionar, ki pri Mestni občini Nova Gorica opravlja funkcijo ali njegov družinski član poslovodstva, ali neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Ta prepoved smiselno velja tudi za državne pomoči in druge oblike pridobivanja sredstev od naročnika Mestne občine Nova Gorica ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Številka :302-0003/2024

Datum: 26.4.2024

|  |  |
| --- | --- |
|  | **MESTNA OBČINA NOVA GORICA**  **Župan**  **Samo Turel** |